21.3.2023
SK
Úradný vestník Európskej únie
C 105/17
3.
Posilnené učenie.
V tejto oblasti je zahrnutý akýkoľvek výskum zameraný na uplatnenie systému posilneného učenia v prípade systémov opísaných v predchádzajúcich dvoch oblastiach.
Uprednostnia sa výskumné návrhy týkajúce sa nových technológií, ako je umelá inteligencia (t. j. strojové učenie, analýza údajov atď.), ktoré sa vzťahujú na duševné vlastníctvo, vrátane predvedenia technológie v príslušnom prostredí, vývoja prototypov a predvedenia na úrovni systému.
Štúdie by sa mali predovšetkým zameriavať na problematiku ochranných známok a dizajnov, hoci by sa mohli zaradiť aj iné témy, ako napríklad zemepisné označenia, malé a stredné podniky, prístupy orientovaný na zákazníka či vzdelávanie a odborná príprava v oblasti duševného vlastníctva.
VYHLÁSENIE O ODMIETNUTÍ ZODPOVEDNOSTI: Pre časť 1 aj časť 2 musí byť každá žiadosť týkajúca sa výskumu/témy prepojená s aspoň jednou z troch uvedených všeobecných oblastí.
Úrad EUIPO vykoná výber konečných tém spomedzi tých návrhov tém, ktoré najviac zodpovedajú jeho hlavným záujmom (aj keď by boli prepojené len s jednou z uvedených troch oblastí).
Posudzovanie jednotlivých návrhov sa bude zakladať na objektívnych, transparentných a vopred stanovených kritériách (ako je napríklad kvalita návrhu, kvalita uchádzačov, predpokladaný vplyv, vierohodnosť navrhovaného rozpočtu), ako je vymedzené ďalej v kapitole II.
Budú sa posudzovať projekty, ktoré najviac vyhovujú očakávaniam úradu.
Patria sem napríklad projekty, ktoré generujú relevantné empirické dôkazy pre osoby prijímajúce rozhodnutia na politickej a ekonomickej úrovni, rôzne relevantné projekty zamerané na duševné vlastníctvo alebo iniciatívy týkajúce sa dát, ako aj programy spojené s MSP.
Viac informácií sa nachádza v kapitole I usmernení pre žiadateľov.
2.
Oprávnenosť
2.1 Oprávnení žiadatelia Táto výzva je určená výlučne akademickým výskumným pracovníkom, ktorí pôsobia na univerzitách alebo vo výskumných inštitúciách (verejných alebo súkromných) v jednom z 27 členských štátov EÚ.
Sú oprávnení na účasť na programe bez ohľadu na ich štátnu príslušnosť (za predpokladu, že majú bydlisko v EÚ).
Výskumní pracovníci môžu byť aj doktorandi, postdoktorandskí výskumní pracovníci, členovia fakúlt alebo iní akademickí vedeckí pracovníci.
Žiadosť môže podať jeden žiadateľ alebo viacerí žiadatelia.
Hodnotiť sa bude len jeden návrh na výskumného pracovníka na jednu výzvu.
Verejné subjekty, ktoré čerpajú finančné prostriedky alebo podporu od úradu EUIPO prostredníctvom iných finančných opatrení, ako sú programy spolupráce, a ktoré sledujú rovnaké ciele ako táto výzva, nie sú oprávnené (napríklad vnútroštátne a regionálne úrady duševného vlastníctva, medzinárodné organizácie atď.).
2.2 Oprávnené činnosti Výskumné štúdie na témy súvisiace s problematikou duševného vlastníctva, ako je to vymedzené v špecifikáciách výzvy na predkladanie návrhov.
Maximálna dĺžka trvania projektu je 12 mesiacov od dátumu podpisu dohody o grante.
Viac informácií sa nachádza v kapitole II usmernení pre žiadateľov.
3.
Kritériá vylúčenia a kritériá výberu Žiadatelia nesmú byť v situácii, ktorá ich vylúči z účasti a/alebo z udelenia grantu, ako sa vymedzuje v nariadení o rozpočtových pravidlách, ktoré sa vzťahujú na všeobecný rozpočet Únie.
Žiadatelia musia mať finančné a prevádzkové kapacity na vykonanie navrhovaných činností.
Informácie o tom, aké doplňujúce dokumenty majú žiadatelia predložiť, sa nachádzajú v kapitole II usmernení pre žiadateľov.
4.
Kritériá na vyhodnotenie návrhov V rámci kritérií na vyhodnotenie návrhov sa pri posudzovaní oprávnených návrhov môže prideliť maximálne 100 bodov, pričom jednotlivé kritériá majú túto váhu: